open-index/open-wikipedia-markdown huggingface dataset:
Προσήλιο Φωκίδας

*Για οικισμούς με το ίδιο όνομα δείτε το λήμμα:  [[Προσήλιο]](Σεγδίτσα)*

Το **Προσήλιο** γνωστό με την παλιότερη ονομασία του **Σεγδίτσα**, είναι ορεινός οικισμός στην Παρνασσίδα του νομού Φωκίδας, Σε υψόμετρο 840 μέτρων στις ανατολικές πλαγιές της Γκιώνας. Το Προσήλιο έχει πληθυσμό 59 μόνιμους κατοίκους σύμφωνα με την απογραφή 2021. Μαζί με τα γειτονικά χωριά Βίνιανη και Μοναστήρι αποτελούν την τοπική κοινότητα Προσήλιου που υπάγεται στην δημοτική ενότητα Αμφίσσης του Δήμου Δελφών.

## Γεωγραφικά στοιχεία - αξιοθέατα
Το Προσήλιο βρίσκεται στις πλαγιές της Γκιώνας, σε υψόμετρο 840 μέτρvων και επάνω στην επαρχιακή οδό Σπερχειάδας - Άμφισσας σε απόσταση 12 χιλιομέτρων Β.-ΒΔ. από την πόλη της Άμφισσας. Αξιοθέατα του χωριού είναι η εκκλησία της Αγίας Παρασκευής, του 19ου αιώνα με σημαντικά δείγματα αγιογραφιών της εποχής καθώς και τα ανακαινισμένα ξωκλήσια του Άγιου Χριστόφορου, της Αγίας Τριάδας και του Άη Γιώργη. Ενδιαφέρον παρουσιάζει και το ξωκλήσι του Αγίου Νικολάου του εν Βουνένοις, που βρίσκεται σε βράχο πάνω από την βρύση του «Άη Βορίστη», στο δρόμο προς το διπλανό χωριό Μοναστήρι. Δυτικά του χωριού, σε υψόμετρο 1.200 μέτρων, βρίσκεται το δασικό χωριό Καψίτσα που αποτελεί κατασκηνωτικό θέρετρο του δήμου Δελφών.

## Ιστορικά - διοικητικά στοιχεία
Η παλιά ονομασία του χωριού ήταν **Σεγδίτσα** μέχρι το 1927, οπότε μετονομάστηκε σε Προσήλιο με το ΦΕΚ 206Α - 28/09/1927. Στις 26 Οκτωβρίου του 1942 τα ιταλικά στρατεύματα κατοχής, ως αντίποινα για τη μάχη της Ρέκας μεταξύ δυνάμεων του ΕΛΑΣ και ιταλικού τμήματος, εκκένωσαν και πυρπόλησαν ολοσχερώς το χωριό - μαζί και το ιστορικό μοναστήρι της Παναγίας Τριβολούς στο διπλανό Μοναστήρι. Το αποτέλεσμα ήταν οι κάτοικοί του να καταφύγουν στην Άμφισσα και άλλες γειτονικές περιοχές και το χωριό να αρχίσει να ερημώνει. Ήταν το πρώτο χωριό στην ελληνική επικράτεια που κάηκε ολοσχερώς από τους κατακτητές, αλλά οι κάτοικοί του το ξαναέχτισαν λίγα χρόνια αργότερα (1950), σε μικρότερο υψόμετρο στην σημερινή Βίνιανη.

Το Προσήλιο είναι ο τόπος καταγωγής του οικονομολόγου Ευθύμιου Κεχαγιά, ο οποίος διετέλεσε πρόεδρος της Εθνικής Τράπεζας, βουλευτής, πρόεδρος της Βουλής και υπουργός οικονομικών στα μέσα του 19ου αιώνα.

Σύμφωνα με το σχέδιο Καλλικράτης, μαζί με το Μοναστήρι και την Βίνιανη συναποτελούν τη κοινότητα Προσηλίου που υπάγεται στη δημοτική ενότητα Αμφίσσης του Δήμου Δελφών και σύμφωνα με την απογραφή 2021 έχει πληθυσμό 59 κατοίκους.

## Πληθυσμός
Οι απογραφές πληθυσμού μετά τον Β' Παγκόσμιο πόλεμο είναι:

## Δείτε επίσης
Καταστροφή του Προσηλίου Φωκίδας

## Παραπομπές


Κατηγορία:Χωριά της περιφερειακής ενότητας Φωκίδας
Προσηλιο
Αγία Ραΐς

Η **Αγία Ραΐς** είναι Αγία παιδομάρτυς της Ορθόδοξης και της Καθολικής Εκκλησίας. Καταγόταν από την Αίγυπτο.

## Βίος
Η Ραΐς ήταν κόρη κάποιου ιερέα που ονομαζόταν Πέτρος. Όταν ήταν δώδεκα ετών, στάλθηκε σ' ένα γυναικείο μοναστήρι για να γίνει μοναχή. Μια μέρα που πήγε στην πηγή για να φέρει νερό, είδε πολλούς χριστιανούς δεμένους. Η Αγία επέπληξε τους κακοποιούς ομολογούμενη την πίστη της. Ο διοικητής Λουκιανός τής πρότεινε να φύγει για να μην πεθάνει, αλλά εκείνη αρνήθηκε.

Η Αγία Ραΐς και οι υπόλοιποι χριστιανοί μεταφέρθηκαν μέσω πλοίου στην Αντινοόπολις κι ήταν από τους πρώτους που έχασε την ζωή της. Όταν ο Λουκιανός φώναξε "Φτύνω τον Θεό των Χριστιανών" εκείνη γύρισε και τον έφτυσε. Οργισμένος, ο Λουκιανός διέταξε να αποκεφαλιστεί η Αγία.

Η μνήμη της Αγίας Ραΐδας εορτάζεται στις 23 Σεπτεμβρίου.

## Παραπομπές

Κατηγορία:Άγιοι της Ορθόδοξης και της Ρωμαιοκαθολικής Εκκλησίας
Ναπολέων Χιλ

Ο **Όλιβερ Ναπολέων Χιλ** (αγγλικά: Oliver Napoleon Hill) (26 Οκτωβρίου 1883-8 Νοεμβρίου 1970 ήταν Αμερικανός συγγραφέας αυτοβοήθειας. Το πιο γνωστό του βιβλίο είναι το Σκέψου και γίνε πλούσιος (αγγλικά: Think and Grow Rich, 1937), το οποίο συγκαταλέγεται ανάμεσα στα 10 μπεστ σέλλερ όλων των εποχών.

## Βιογραφία
Ο Ναπολέων Χιλ γεννήθηκε στο Παούντ, μια κωμοπόλη της Βιρτζίνια. Στην ηλικία των 10 ετών θα χάσει τη μητέρα του, και ο πατέρας του θα παντρευτεί για δεύτερη φορά τη Μάρθα, και η οποία θα παροτρύνει τον Χιλ να ασχοληθεί με τη συγγραφή. Στα δεκαπέντε του θα γίνει ρεπόρτερ σε τοπικές εφημερίδες και περιοδικά. Η πρώτη του σημαντική συνέντευξη ήταν με τον τότε πλουσιότερο Αμερικανό, τον 73χρονο μεγιστάνα της χαλυβουργίας και φιλάνθρωπο Άντριου Κάρνεγκι, και η οποία άλλαξε τη ζωή του Χιλ.

Στη συνέντευξη αυτή ο Κάρνεγκι θα πει στον νεαρό Χιλ: «Είναι κρίμα που κάθε νέα γενιά πρέπει να μαθαίνει τον δρόμο προς την επιτυχία με δοκιμές και λάθη, ενώ οι αρχές της επιτυχίας είναι σαφέστατες και συγκεκριμένες». Ο Κάρνεγκι προκάλεσε τον Χιλ λέγοντάς του να γράψει ένα βιβλίο για τους κανόνες και τις αρχές της επιτυχίας. Ο Χιλ αποδέχτηκε την πρόκληση του Καρνέγκι και για τα επόμενα 20 χρόνια της ζωής του πήρε εκατοντάδες συνεντεύξεις από επιτυχήμενους ανθρώπους, μεταξύ άλλων ήταν ο Χένρι Φορντ, ο Τόμας Έντισον, ο Αλεξάντερ Γκράχαμ Μπελ, και ο Τζον Ντ. Ροκφέλερ. 
Το 1928 ο Χιλ θα βρεθεί στη Φιλαδέλφεια αναζητώντας εκδότη για το βιβλίο του. Μετά από αρκετές αποτυχήμενες προσπάθειες θα βρει έναν εκδότη στο Κονέκτικατ ο οποίος θα δεχτεί να εκδόσει το βιβλίο του Χιλ. Έτσι τον Μάρτιο του 1928 θα εκδοθεί "Ο Νόμος της Επιτυχίας" και θα γίνει το μπεστ σέλλερ της χρονιάς. Με τα έσοδα του βιβλίου του ο Χιλ σκόπευε να ιδρύσει μια σχολή όπου θα διδασκόταν "Ο Νόμος της Επιτυχίας". Στα τέλη όμως του 1929 θα ξεσπάσει το Μεγάλο Κραχ και οι Ήνωμενες Πολιτείες θα μπουν στην Μεγάλη Ύφεση, βάζοντας τέλος στο σχέδιο του Χιλ. 

Το 1935 ο Χιλ θα χωρίσει από την πρώτη του σύζυγο και το 1937 θα γνωρίσει την 29χρονη Ρόζα Λι Μπίλαντ όπου μαζί θα αρχίσουν να συγγράφουν το 2ο βιβλίο του Χιλ "Σκέψου και γίνε πλούσιος" και το οποίο θα εκδοθεί στο ίδιο έτος. Η πρώτη έκδοσή του θα εξαντληθεί σε τρεις εβδομάδες και μέχρι το τέλος της Οικονομικής κρίσης των ΗΠΑ θα πωληθούν ένα εκατομμύριο αντίτυπα. Σήμερα θεωρείται το σημαντικότερο βιβλίο αυτοβελτίωσης έχοντας πουλήσει πάνω από 30 εκατομμύρια αντίτυπα. Με το τέλος του 2ου παγκόσμιου πολέμου ο Χιλ θα μετακομίσει στην Καλιφόρνια με την τρίτη σύζυγό του, την Άννι Λου Νόρμαν και θα αρχίσει έναν νέο γύρο διαλέξεων σε πανεπιστήμια. Το 1952 θα βρεθεί στο Σικάγο όπου θα γνωρίσει έναν επιχειρηματία ασφαλιστικής εταιρείας, τον Κλέμεντ Στόουν και με τον οποίο θα συνεργαστούν  μαζί σε νέα βιβλία, διαλέξεις και ραδιοτηλοπτικές εκπομπές.

Ο Ναπολέων Χιλ θα πεθάνει το 1970 αφήνοντας πίσω πλούσιο συγγραφικό έργο και ένα ίδρυμα που φέρει το όνομά του, το "Napoleon Hill Foundation". Εκτός της συγγραφής βιβλίων ο Χιλ υπήρξε και εκδότης περιοδικών, όπως το "Napoleon Hill Magazine " και το "Hill Golden Rule".

## Παραπομπές

## Εξωτερικοί σύνδεσμοι
*
*

Κατηγορία:Αμερικανοί συγγραφείς
Ιωάννης Α΄ της Σαξονίας

Ο **Ιωάννης Α΄**, γερμ. Johann I (1249 - 30 Ιουλίου 1285) από τον Οίκο των Ασκάνια ήταν δούκας της Σαξονίας (1260-1282) μαζί με τον μικρότερο αδελφό του Αλβέρτο Β΄.

## Βιογραφία
Ήταν ο δευτερότοκος γιος του Αλβέρτου Α΄ δούκα της Σαξονίας και της Ελένης των Γουέλφων, κόρης του Όθωνα Α΄ δούκα του Μπράουνσβαϊγκ-Λύνεμπουργκ.

Το 1285 απεβίωσε στο Βίττενμπερκ επί του Έλμπε σε ηλικία 36 ετών και τον διαδέχθηκαν από κοινού οι τρεις γιοί του Ιωάννης Β΄, Έρικ Α΄ και Αλβέρτος Γ΄.

## Οικογένεια
Νυμφεύτηκε το 1270 την Ίνγκεμπορκ των Μπγιέλμπο, κόρη του Μπίργιερ Μάγκνουσον κόμη (jarl) της Σουηδίας και είχε τέκνα:
* Ελένη π. 1272-1337, παντρεύτηκε πρώτα τον κόμη Γκύντερ Θ΄ του Σβάρτσμπουρκ-Μπλάνκενμπουρκ και μετά τον Αδόλφο ΣΤ΄ κόμη του Χόλσταϊν-γ. 
* Ελισάβετ π. 1274-πριν το 1306, παντρεύτηκε τον Βάλντεμαρ Δ΄ των Έστριντσεν δούκα του Σλέσβιχ.
* Ιωάννης Β΄ 1280-1359, δούκας της Σαξονίας-Λάουενμπουργκ.
* ΕρρίκοςΑ΄ π. 1281-1308, δούκας της Σαξονίας-Λάουενμπουργκ.
* Αλβέρτος Γ΄ 1281-1308, δούκας της Σαξονίας-Λάουενμπουργκ.

## Πηγές
* Cordula Bornefeld, "Die Herzöge von Sachsen-Lauenburg", in: Die Fürsten des Landes: Herzöge und Grafen von Schleswig, Holstein und Lauenburg [De slevigske hertuger; German], Carsten Porskrog Rasmussen (ed.) on behalf of the Gesellschaft für Schleswig-Holsteinische Geschichte, Neumünster: Wachholtz, 2008, pp. 373-389, here p. 377. ISBN 978-3-529-02606-5

## Παραπομπές σε πηγές


Κατηγορία:Οίκος των Ασκάνια
Αλβέρτος Α΄ της Σαξονίας

Ο **Αλβέρτος Α΄**, γερμ. Albrecht I (π. 1175 - 7 Οκτωβρίου 1260) από τον Οίκο των Ασκάνια ήταν δούκας της Σαξονίας (1138-1142).

## Βιογραφία
Ήταν ο δευτερότοκος γιος του Βερνάρδου δούκα της Σαξονίας και της Μπριγκίττε των Έστριντσεν, κόρης του Κνούτου Ε΄ της Δανίας.

Το 1260 απεβίωσε σε ηλικία 85 ετών και τάφηκε στο αββαείο του Λέχνιν.

## Οικογένεια
Νυμφεύτηκε πρώτα το 1222 την Αγνή των Μπάμπενμπερκ, κόρη του Λεοπόλδου ΣΤ΄ και της Θεοδώρας Αγγελίνας και είχε τέκνα:
* Βερνάρδος απεβ. μετά το 1238.
* Γιούττα/Ιουδήθ π. 1223-πριν το 1267, παντρεύτηκε πρώτα τον Έρικ Δ΄ των Έστριντσεν της Δανίας και μετά τον Μπούρχαρτ Η΄ των Ρόζενμπουρκ, μπουργκράβο του Μαγδεβούργου.
* Άννα-Μαρία απεβ. 1252, παντρεύτηκε τον Μπάρνιμ Α΄ δούκα της Πομερανίας.
* Μπριγκίττε απεβ. 1252, παντρεύτηκε τον 2ο εξάδελφό της Ιωάννη Α΄ μάργραβο του Βρανδεμβούργου.
* Ματίλντε/Μέχτιλτ απεβ. 1266, παντρεύτηκε τον Ιωάννη Α΄ κόμη του Σάουενμπουρκ & Χόλσταϊν-Κηλ.

Το 1226 απεβίωσε η Αγνή και ο Αλβέρτος Α΄ έκανε δεύτερο γάμο με την Αγνή των Λουδοβικιδών, κόρη του Χέρμαν Α΄ λαντγκράβου της Θουριγγίας και είχε τέκνα:
* Αγνή, παντρεύτηκε τον Ερρίκο δούκα της Σιλεσίας-Μπρέσλαου.
* Γιούττα, παντρεύτηκε τον 2ο εξάδελφό της Ιωάννη Α΄ μάργραβο του Βρανδεμβούργου.
* Μαργαρίτα απεβ. 1265, παντρεύτηκε τον Χέλμολτ Γ΄ των Χάγκεν, κόμη του Σβερίν.

Το 1246 απεβίωσε η Ελένη και ο Αλβέρτος Α΄ έκανε τρίτο γάμο με την Ελένη των Γουέλφων, κόρη του Όθωνα Α΄ δούκα του Μπράουνσβαϊγκ-Λύνεμπουργκ και είχε τέκνα:
* Ελένη 1247-1309, παντρεύτηκε τον Ερρίκο Γ΄ των Πιάστ-Σιλεσίας τον *Λευκό*, δούκα της Βρότσλαφ/Μπρέσλαου.
* Ελισάβετ απεβ. πριν το 1306, παντρεύτηκε το 1250 τον Ιωάννη Α΄ των Σάουενμπουρκ κόμη του Χόλσταϊν-Κιέλου.
* Ιωάννης Α΄ 1249-1285, δούκας της Σαξονίας.
* Αλβέρτος Β΄ π. 1250-1298, δούκας της Σαξονίας.
* Ροδόλφος απεβ. μετά το 1269, παντρεύτηκε την Άννα, κόρη του Λουδοβίκου παλατινού κόμη της Βαυαρίας.

## Πηγές
* Cordula Bornefeld, "Die Herzöge von Sachsen-Lauenburg", in: Die Fürsten des Landes: Herzöge und Grafen von Schleswig, Holstein und Lauenburg [De slevigske hertuger; German], Carsten Porskrog Rasmussen (ed.) on behalf of the Gesellschaft für Schleswig-Holsteinische Geschichte, Neumünster: Wachholtz, 2008, pp. 373-389, here p. 375. ISBN 978-3-529-02606-5

## Παραπομπές


Κατηγορία:Οίκος των Ασκάνια
Νόμος των Βιλαετίων

Ο **Νόμος των Βιλαετίων** (οθωμανικά τουρκικά: *Teşkil-i Vilâyet Nizamnâmesi*, κυριολεκτικά: «Καταστατικό Δημιουργίας Επαρχιών») εισήχθη κατά τη διάρκεια της εποχής του Τανζιμάτ της διοίκησης της Οθωμανικής Αυτοκρατορίας. Αυτή η εποχή της διοίκησης σημαδεύτηκε από τον Μιντχάτ Πασά, έναν βασικό παράγοντα στον ίδιο το Νόμο των Βιλαετίων. Ο Νόμος των Βιλαετίων αναδιοργάνωσε τις επαρχίες εντός της αυτοκρατορίας, αντικαθιστώντας το σύστημα των εγιαλετίων.

## Παραπομπές


Κατηγορία:Οθωμανικό δίκαιο
Κασάι

thumb|right|350px|Ο Κασάι με κόκκινο, παραπόταμος του Κονγκό
Ο **Κασάι** είναι ένας παραπόταμος του ποταμού Κονγκό, και βρίσκεται στην Κεντρική Αφρική. Ο ποταμός πηγάζει από την Ανγκόλα, στη συνέχεια αποτελεί το σύνορο μεταξύ της Ανγκόλας και της Λαϊκής Δημοκρατίας του Κονγκό και έπειτα εισέρχεται στη Λαϊκή Δημοκρατία του Κονγκό. Ο Κασάι ενώνεται με τον Κονγκό στο Κουαμούτ, βορειοανατολικά της Κινσάσας. Παραπόταμοι του Κασάι είναι τα ποτάμια Φιμί, Κουάνγκο και Σανκουρού. Η λεκάνη του Κασάι αποτελείται κυρίως από περιοχές με ισημερινές τροπικές δασικές εκτάσεις, οι οποίες παρέχουν γεωργική γη σε μια περιοχή που χαρακτηρίζεται από άγονες, αμμώδεις επιφάνειες. Είναι ένας παραπόταμος του ποταμού Κονγκό και διαμάντια βρίσκονται σε αυτό το ποτάμι.

## Παραπομπές


## Εξωτερικοί σύνδεσμοι
* 

Κατηγορία:Διεθνείς ποταμοί
Κατηγορία:Ποταμοί της Ανγκόλας
Κατηγορία:Ποταμοί της Λαϊκής Δημοκρατίας του Κονγκό
Outlaw in 'Em

Το **Outlaw in 'Em** είναι ένα κάντρι-ροκ τραγούδι από τον Ολλανδό τραγουδιστή Waylon. Θα εκπροσωπήσει την Ολλανδία στη Eurovision 2018.

Κατηγορία:Τραγούδια του 2017
Κατηγορία:Διαγωνισμός Τραγουδιού Eurovision 2018
Ιωάννης Β΄ της Σαξονίας-Λάουενμπουργκ

Ο **Ιωάννης Β΄**, γερμ. Johann II (π. 1275 - 22 Απριλίου 1322) από τον Οίκο των Ασκάνια ήταν δούκας της Σαξονίας (1282-1296), μετά της Σαξονίας-Λάουενμπουργκ (1296-1303) και έπειτα εκλέκτορας της Σαξονίας (1303-1322).

## Βιογραφία
Ήταν ο πρωτότοκος γιος του Ιωάννη Α΄, δούκα της Σαξονίας και της Ίνγκεμποργκ των Μπγιέλμπο, κόρης του Μπίργιερ Μάγκνουσον, κόμη (jarl) της Σουηδίας.

Το 1322 απεβίωσε σε ηλικία 47 ετών και τον διαδέχθηκε ο μόνος γιος του Αλβέρτος Δ΄ ως δούκας της Σαξονίας-Λάουενμπουργκ.

## Οικογένεια
Νυμφεύτηκε περί το 1315 την Ελισάβετ του Σάουμπουργκ, κόρη του Ερρίκου Α΄, κόμη του Χόλσταϊν-Ρέντσμπουργκ και είχε τέκνα:
* Αλβέρτος Δ΄ 1315-1343, δούκας της Σαξονίας-Λάουενμπουργκ.

## Πηγές
* Cordula Bornefeld, "Die Herzöge von Sachsen-Lauenburg", in: Die Fürsten des Landes: Herzöge und Grafen von Schleswig, Holstein und Lauenburg [De slevigske hertuger; German], Carsten Porskrog Rasmussen (ed.) on behalf of the Gesellschaft für Schleswig-Holsteinische Geschichte, Neumünster: Wachholtz, 2008, pp. 373-389, here p. 377. ISBN 978-3-529-02606-5

## Παραπομπές


Κατηγορία:Οίκος των Ασκάνια
Αλβέρτος Δ΄ της Σαξονίας-Λάουενμπουργκ

Ο **Αλβέρτος Δ΄**, γερμ. Albrecht IV. (1315 - 1343) από τον Οίκο των Ασκάνια ήταν δούκας της Σαξονίας-Λάουενμπουργκ (1322-1343).

## Βιογραφία
Ήταν ο μόνος γιος του Ιωάννη Β΄, δούκα της Σαξονίας-Λάουενμπουργκ και της Ελισάβετ του Σάουενμπουργκ, κόρης του Ερρίκου Α΄, κόμη του Χόλσταϊν-Ρέντσμπουργκ.

Το 1343 απεβίωσε σε ηλικία 28 ετών και τον διαδέχθηκαν κατά σειράν οι τρεις γιοί του Ιωάννης Γ΄, Αλβέρτος Ε΄ και Ερρίκος Γ΄.

## Οικογένεια
Νυμφεύτηκε πρώτα το 1344 τη Μπεάτα του Χάγκεν, κόρη του Γκούντσελιν ΣΤ΄, κόμη του Σβερίν και είχε τέκνα:
* Ιωάννης Γ΄ π. 1335-1356, δούκας της Σαξονίας-Λάουενμπουργκ
* Αλβέρτος Ε΄ π. 1335-1370, δούκας της Σαξονίας-Λάουενμπουργκ
* Ερρίκος Γ΄ π. 1335-1401, δούκας της Σαξονίας-Λάουενμπουργκ

Μετά τον θάνατο της Μπεάτας ο Αλβέρτος Δ΄ έκανε το 1341 δεύτερο γάμο με τη Σοφία του Οίκου του Μεκλεμβούργου, κόρη του Ιωάννη Β΄, κυρίου του Βέρλε-Γκύστρο.

## Πηγές
* Cordula Bornefeld, "Die Herzöge von Sachsen-Lauenburg", in: Die Fürsten des Landes: Herzöge und Grafen von Schleswig, Holstein und Lauenburg [De slevigske hertuger; German], Carsten Porskrog Rasmussen (ed.) on behalf of the Gesellschaft für Schleswig-Holsteinische Geschichte, Neumünster: Wachholtz, 2008, pp. 373-389, here p. 375. ISBN 978-3-529-02606-5

## Παραπομπές


Κατηγορία:Οίκος των Ασκάνια
Ιωάννης Γ΄ της Σαξονίας-Λάουενμπουργκ

Ο **Ιωάννης Γ΄**, γερμ. Johann III. (π. 1335 - 1356) από τον Οίκο των Ασκάνια ήταν δούκας της Σαξονίας-Λάουενμπουργκ (1343-1356).

## Βιογραφία
Ήταν ο πρωτότοκος γιος του Αλβέρτου Δ΄, δούκα της Σαξονίας-Λάουενμπουργκ και της Μπεάτας του Χάγκεν, κόρης του Γκούντσελιν ΣΤ΄, κόμη του Σβερίν.

Το 1343 διαδέχθηκε τον πατέρα του ως κόμης της Σαξονίας-Μπέργκεντορφ-Μελν. Το 1356 απεβίωσε σε ηλικία περίπου 21 ετών, άγαμος. Τον διαδέχθηκε ο νεότερος αδελφός του Αλβέρτος Ε΄.

## Πηγές
* Cordula Bornefeld, "Die Herzöge von Sachsen-Lauenburg", in: Die Fürsten des Landes: Herzöge und Grafen von Schleswig, Holstein und Lauenburg [De slevigske hertuger; German], Carsten Porskrog Rasmussen (ed.) on behalf of the Gesellschaft für Schleswig-Holsteinische Geschichte, Neumünster: Wachholtz, 2008, pp. 373-389, here p. 374. ISBN 978-3-529-02606-5

## Παραπομπές


Κατηγορία:Οίκος των Ασκάνια
Αλβέρτος Ε΄ της Σαξονίας-Λάουενμπουργκ

Ο **Αλβέρτος Ε΄**, γερμ. Albrecht V. (περ. 1335 - 1370) από τον Οίκο των Ασκάνια ήταν δούκας της Σαξονίας-Λάουενμπουργκ (1356-1370).

## Βιογραφία
Ήταν ο δευτερότοκος γιος του Αλβέρτου Ε΄, δούκα της Σαξονίας-Λάουενμπουργκ και της Μπεάτα του Χάγκεν, κόρης του Γκούντσελιν ΣΤ΄, κόμη του Σβερίν.

Το 1370 απεβίωσε σε ηλικία περίπου 35 ετών, άτεκνος. Τον διαδέχθηκε ο νεότερος αδελφός του Ερρίκος Γ΄ ως δούκας της Σαξονίας-Λάουενμπουργκ.

## Οικογένεια
Νυμφεύτηκε το 1366 την Αικατερίνη του Μεκλεμβούργου, κόρη του Νικολάου Γ΄, κυρίου του Βέρλε-Γκύστρο· δεν απέκτησαν απογόνους.

## Πηγές
* Elisabeth Raiser, Städtische Territorialpolitik im Mittelalter: eine vergleichende Untersuchung ihrer verschiedenen Formen am Beispiel Lübecks und Zürichs, Lübeck and Hamburg: Matthiesen, 1969, (Historische Studien; 406), p. 88, simultaneously: Hamburg, Univ., Diss., 1969.

## Παραπομπές


Κατηγορία:Οίκος των Ασκάνια
Ερρίκος Γ΄ της Σαξονίας-Λάουενμπουργκ

Ο **Ερρίκος Γ΄**, γερμ. *Erich III* (π. 1335-1401), από τον Οίκο των Ασκάνια, ήταν δούκας της Σαξονίας-Λάουενμπουργκ (1370-1401).

## Βιογραφία
Ήταν ο τρίτος γιος του Αλβέρτου Δ΄, δούκα της Σαξονίας-Λάουενμπουργκ-Μπέργκεντορφ-Μελν και της Μπεάτας του Χάγκεν, κόρης του Γκούντσελιν ΣΤ΄, κόμη του Σβερίν.

Αρχικά προοριζόταν για εκκλησιαστική σταδιοδρομία, όταν όμως απεβίωσαν οι δύο μεγαλύτεροι αδελφοί του Ιωάννης Γ΄ και Αλβέρτος Ε΄, την εγκατέλειψε. Το 1359 συναίνεσε στην υποθήκευση της κυριότητας του Μελν στην πόλη της Λυβέκης από τον Αλβέρτο Ε΄. Ο αδελφός του είχε έλλειψη χρημάτων και η υποθήκη έγινε αντί 9737,50 μάρκων, με τον όρο ότι μπορούσε να αγοραστεί πίσω από αυτόν ή τους απογόνους του.

Το 1370 διαδέχθηκε τον Αλβέρτο Ε΄, αλλά η περιοχή του ήταν υπερχρεωμένη. Αναγκάστηκε να υποθηκεύσει την εναπομείνασα κυριότητα του Μπέργκεντορφ αντί 16.262,50 μάρκων Λυβέκης. Έτσι το σύνολο έγινε 26.000 μάρκα και ο Ερρίκος Γ΄ θα μπορούσε να λάβει πίσω το Μελν και το Μπέργκεντορφ αν επέστρεφε το ποσό αυτό. Ο εξάδελφός του Όθων ΣΤ΄ του Χάγκεν, κόμης του Τέκλενμπουργκ του έδωσε την άδεια να διεκδικήσει την προίκα της αποβιώσασας θείας τους Ριχάρντις, την οποία κατακρατούσε ο σύζυγός της Βάλντεμαρ Γ΄ των Έστριντσεν της Δανίας.

Το 1401 απεβίωσε σε ηλικία περίπου 66 ετών και τάφηκε στον καθεδρικό ναό του Ράτσεμπουργκ. Ήταν άγαμος και ο τελευταίος του κλάδου του, οπότε το Λάουενμπουργκ-Μπέργκεντορφ-Μελν περιήλθε στον δεύτερο εξάδελφό του Ερρίκο Δ΄ του νεότερου κλάδου Λάουενμπουργκ-Ράτσεμπουργκ.

## Πηγές
* Elisabeth Raiser, Städtische Territorialpolitik im Mittelalter: eine vergleichende Untersuchung ihrer verschiedenen Formen am Beispiel Lübecks und Zürichs, Lübeck and Hamburg: Matthiesen, 1969, (Historische Studien; 406), p. 88, simultaneously: Hamburg, Univ., Diss., 1969.

## Παραπομπές


Κατηγορία:Οίκος των Ασκάνια
Φωτεινή Κέλερη

Η **Φωτεινή Κέλερη**, αναφέρεται και με τα ονόματα Τούλα και Μπέσσυ, είναι πρώην διεθνής πρωταθλήτρια της καλαθοσφαίρισης, διέπρεψε σαν αθλήτρια της Α.Ε. Αμπελοκήπων Αθηνών. 

Σαν μαθήτρια του Ε' γυμνασίου Αθηνών αγωνιζόταν και στην ομάδα καλαθοσφαίρισης κοριτσιών στους μαθητικούς αγώνες. Με την Α.Ε. Αμπελοκήπων αγωνίστηκε στα τοπικά πρωταθλήματα Αθηνών-Πειραιώς έλλειψη εθνικού πρωταθλήματος τότε και ήταν γνωστή κυρίως για τα καλάθια που σημείωνε από μεγάλη απόσταση. 

Με την Εθνική Ελλάδος αγωνίστηκε στον πρώτο επίσημο αγώνα στην ιστορία της  στις 15 Απριλίου 1958, στην νίκη επί του Λιβάνου με 68-32 όπου δεν σημείωσε πόντους. Συμμετείχε για λίγα λεπτά ως αλλαγή στο τέλος του αγώνα την επόμενη ημέρα στο αγώνα Μεικτή Αθηνών - Μεικτή Βηρυτού, που στην ουσία ήταν οι ίδιες ομάδες με τον αγώνα των Εθνικών ομάδων όπου δεν σημείωσε πόντους.

## Παραπομπές


Κατηγορία:Ελληνίδες αθλήτριες της καλαθοσφαίρισης
Κατηγορία:Καλαθοσφαιρίστριες Εθνικής Ελλάδας
Κατηγορία:Καλαθοσφαιρίστριες Αμπελοκήπων
Kaledon

Οι **Kaledon** είναι Ιταλικό Χέβι/Πάουερ μέταλ συγκρότημα το οποίο δημιουργήθηκε το 1998 από τον κιθαρίστα Alex Mele. Το αρχικό σχήμα ξεκίνησε με τους Alex Mele (Κιθάρα), Tommy Nemesio (Κιθάρα), Paolo Lezziroli (Μπάσο), Dario Sacco (Τύμπανα) και ο Anthony Drago (Φωνητικά).

Με το συγκεκριμένο σχηματισμό, ηχογράφησαν 4 μουσικά δείγματα δουλειάς, όπως αυτά φαίνονται παρακάτω. Οι κριτικές που έλαβαν ήταν αρκετά καλές ώστε να βοηθήσουν το συγκρότημα να μοιραστεί μουσικές σκηνές με ονόματα όπως αυτά των Ronnie James Dio, Tankard και Gamma Ray.    

## Τα 4 πρώτα δείγματα μουσικής δουλειάς

* Spirit of the Dragon I - (*1999*)
* Spirit of the Dragon part II - (*2000*)
* God Says Yes part I - (*2000*)
* God Says Yes part II - (*2001*)

## Επίσημη Δισκογραφία

* 2002 - Legend of the Forgotten Reign - Chapter I: The Destruction
* 2003 - Legend of the Forgotten Reign - Chapter II: The King's Rescue
* 2005 - Legend of the Forgotten Reign - Chapter III: The Way of the Light
* 2006 - Legend of the Forgotten Reign - Chapter IV: Twilight of the Gods
* 2008 - Legend of the Forgotten Reign - Chapter V: A New Era Begins
* 2010 - Legend of the Forgotten Reign - Chapter VI: The Last Night on the Battlefield
* 2013 - Altor: The King's Blacksmith
* 2014 - Antillius: The King of the Light
* 2017 - 

## Ζωντανές Ηχογραφήσεις

* 2009 - Roaming in the Land - Ten Years Later

## Πρώην Μέλη Συγκροτήματος
* Alessandro Penta (1998 - 1999)
* Roberta Della Casa  (1999) - Ζωντανές Εμφανίσεις
* Anthony Drago (1999 - 2001)
* Claudio Conti (2001 - 2007)
* Fabio Bernardi  (2000 - 2001)
* Daniele Fuligni (2001 - 2013)
* Jorg Michael  (2004)
* Dario Sacco (1999 - 2001)
* Fabrizio Lucidi (2000) - Ζωντανές Εμφανίσεις
* Daniele Staccini (1998 - 1999)
* David Folchitto  (2000 - 2011)
* Luca Marini  (2012)
* Marco Palazzi   (2007 - 2014)
* Massimiliano Santori (2013-2015)
* Paolo Lezziroli (1998-2017)

## Πηγές


Κατηγορία:Ιταλικά heavy metal συγκροτήματα
Οκαβάνγκο (ποταμός)

thumb|right|350px|Η λεκάνη απορροής του Οκαβάνγκο
Ο **Οκαβάνγκο** είναι ένας ποταμός στη νοτιοδυτική Αφρική. Είναι το τέταρτο μεγαλύτερο ποτάμιο σύστημα στη νότια Αφρική, και εκτείνεται νοτιοανατολικά για 1.600 χλμ. Ξεκινάει από την Ανγκόλα, όπου είναι γνωστό με την πορτογαλική ονομασία Ρίο Κουμπάνγκο. Συνεχίζει νότια, αποτελεί μέρος των συνόρων μεταξύ της Ανγκόλας και της Ναμίμπιας, και στη συνέχεια ρέει στη Μποτσουάνα, καταλήγοντας στο Καταφύγιο Θηραμάτων Μορέμι. Προτού εισέλθει στη Μποτσουάνα, ο ποταμός με μια σειρά από μικρούς καταρράκτες γνωστοί ως καταρράκτες Πόπα, πέφτει γύρω στα 4 μ. Οι μικροί αυτοί καταρράκτες είναι ορατοί μόνο όταν ο ποταμός είναι χαμηλός, όπως κατά τη διάρκεια της ξηράς περιόδου. Ο Οκαβάνγκο δεν καταλήγει στη θάλασσα αλλά εκβάλλει σε μια κλειστή λεκάνη απορροής. Εκβάλλει σε ένα βάλτο στην έρημο Καλαχάρι, γνωστό ως το Δέλτα του Οκαβάνγκο. Επίσης μέρος της ροής του ποταμού γεμίζει τη λίμνη Νγκάμι. Ο Οκαβάνγκο είναι γνωστός για την άγρια ζωή του, το Καταφύγιο Θηραμάτων Μορέμι της Μποτσουάνα βρίσκεται στην περιοχή του Οκαβάνγκο.

Κατά τη διάρκεια ψυχρότερων περιόδων στην ιστορία της Γης, ένα μέρος της ερήμου Καλαχάρι ήταν μια τεράστια λίμνη, γνωστή ως λίμνη Μακγκαντικγκάντι. Σε αυτό το διάστημα, ο Οκαβάνγκο θα ήταν ένας από τους μεγαλύτερους ποταμούς της.

## Παραπομπές


## Εξωτερικοί σύνδεσμοι
* 

Κατηγορία:Διεθνείς ποταμοί
Κατηγορία:Ποταμοί της Ανγκόλας
Κατηγορία:Ποταμοί της Μποτσουάνας
Κατηγορία:Ποταμοί της Ναμίμπιας
Ερρίκος Α΄ της Σαξονίας-Λάουενμπουργκ

Ο **Ερρίκος Α΄**, γερμ. Erich I (π. 1280 - 1360) από τον Οίκο των Ασκάνια ήταν δούκας της Σαξονίας (1282-1296), της Σαξονίας-Λάουενμπουργκ (1296-1303), της Σαξονίας-Μπέργκεντορφ-Λάουενμπουργκ (1303-1321) και της Σαξονίας-Ράτσεμπουργκ-Λάουενμπουργκ (1321-1338).

## Βιογραφία
Ήταν ο δευτερότοκος γιος του Ιωάννη Α΄, δούκα της Σαξονίας και της Ίνγκεμποργκ των Μπγιέλμπο, κόρης του Μπίργιερ Μάγκνουσον, κόμη (jarl) της Σουηδίας.

Το 1360 απεβίωσε στο Νίνμπουργκ επί του Βέζερ σε ηλικία 80 ετών και τον διαδέχθηκε ο μόνος γιος του Ερρίκος Β΄.

## Οικογένεια
Νυμφεύτηκε την Ελισάβετ, κόρη του Μπόγκισλαβ Δ΄, δούκα της Πομερανίας και είχε τέκνα:
* Ερρίκος Β΄ 1319-1368, δούκας της Σαξονίας-Λάουενμπουργκ
* Ιωάννης Α΄ απεβ. 1372, πρίγκιπας-επίσκοπος του Κάμμιν
* Ελένη απεβ. μετά το 1354, παντρεύτηκε τον Ιωάννη Β΄, κόμη της Χόια-Μπρουχχάουζεν. Γιος της ήταν ο:
** Ερρίκος Α΄, κόμης της Χόια
* Γιούττα απεβ. μετά το 1354, παντρεύτηκε τον Γκέρχαρντ Γ΄, κόμη της Χόια-Νίνμπουργκ.

## Πηγές
Cordula Bornefeld, "Die Herzöge von Sachsen-Lauenburg", «Die Fürsten des Landes: Herzöge und Grafen von Schleswig, Holstein und Lauenburg» (γερμ.), Carsten Porskrog Rasmussen (ed.), Gesellschaft für Schleswig-Holsteinische Geschichte, Neumünster: Wachholtz 2008, σελ. 373-389, (σελ. 377), ISBN 978-3-529-02606-5

## Παραπομπές


Κατηγορία:Οίκος των Ασκάνια
Σημαία του Ανατολικού Τουρκεστάν

Η **Σημαία του Ανατολικού Τουρκεστάν**, επίσης γνωστή ως **Κοκ Μπαϊράκ** (ουιγουρικά: كۆك بايراق, Көк Байрақ, Kök Bayraq, Μπλε Λάβαρο), εγκρίθηκε από την κυβέρνηση του Ανατολικού Τουρκεστάν στις 12 Νοεμβρίου 1933. Είναι σύμβολο του κινήματος ανεξαρτησίας του Ανατολικού Τουρκιστάν.

Η σημαία μοιάζει με την τουρκική σημαία, συμπεριλαμβανομένης μιας ημισελήνου και του αστεριού που αντιπροσωπεύει ιστορικά το Τενγκρισμό. Το μπλε χρώμα αντιπροσωπεύει τους Γκιοκτούρκους, μια ομάδα αρχαίων νομαδικών τούρκικων λαών. Οι Γκοκτούρκοι μεταφράζονται ως "Ουράνιοι Τούρκους".

## Χρώματα
Σε ένα χώρο χρώματος RGB, το μπλε της σημαίας του Ανατολικού Τουρκεστάν αποτελείται από 85/158/226 (δεκαδικό σύστημα), σε δεκαεξαδικό κώδικα χρώματος #559ee2. Σε ένα χώρο χρώματος CMYK, αποτελείται από 63% κυανό, 27% μαζέντα, 0% κίτρινο και 0% μαύρο.

## Διαστάσεις
κέντρο|μικρογραφία|500x500εσ|Κατασκευή της σημαίας του Ανατολικού Τουρκεστάν.

Οι υπέρ του Ερντογάν Τούρκοι διαδηλωτές στην Ολλανδία κατά της Τουρκικής απόπειρας πραξικοπήματος του 2016 κυμάτιζαν την τουρκική σημαία και την Κοκ Μπαϊράκ.

Μια μαζική πορεία που ήταν υπέρ του Ερντογάν και κατά του Γκιουλέν στην Κωνσταντινούπολη κυμάτιζε την τουρκική σημαία και την Κοκ Μπαϊράκ.

## Δείτε επίσης
* Έμβλημα του Ανατολικού Τουρκεστάν
* Σημαία της Τουρκίας
* Σημαία της Κυρηναϊκής
* Σημαία του Θιβέτ

## Παραπομπές


Κατηγορία:Σημαίες της Ασίας
Αλβέρτος Γ΄ της Σαξονίας-Λάουενμπουργκ

Ο **Αλβέρτος Γ΄**, γερμ. Albrecht III (1281 - 1308) από τον Οίκο των Ασκάνια ήταν δούκας της Σαξονίας (1282-1296), μετά της Σαξονίας-Λάουενμπουργκ (1296-1303) και έπειτα της Σαξονίας-Ράτσεμπουργκ (1303-1308).

## Βιογραφία
Ήταν ο τρίτος γιος του Ιωάννη Α΄, δούκα της Σαξονίας και της Ίνγκεμποργκ των Μπγιέλμπο, κόρης του Μπίργιερ Μάγκνουσον, κόμη (jarl) της Σουηδίας.

Το 1308 απεβίωσε σε ηλικία 27 ετών και τον διαδέχθηκε ο πρωτότοκος γιος του Αλβέρτος.

## Οικογένεια
Νυμφεύτηκε το 1302 τη Μαργαρίτα των Ασκάνια, κόρη του τρίτου εξαδέλφου του Αλβέρτου Γ΄, μαργράβου του Βρανδεμβούργου-Ζάλτσβεντελ και είχε τέκνα:
* Αλβέρτος απεβ. 1344, νυμφεύτηκε τη Σοφία του Τσίγκενχαϊν
* Ερρίκος απεβ. 1338

## Πηγές
* Cordula Bornefeld, "Die Herzöge von Sachsen-Lauenburg", in: Die Fürsten des Landes: Herzöge und Grafen von Schleswig, Holstein und Lauenburg [De slevigske hertuger; German], Carsten Porskrog Rasmussen (ed.) on behalf of the Gesellschaft für Schleswig-Holsteinische Geschichte, Neumünster: Wachholtz, 2008, pp. 373-389, here p. 375. ISBN 978-3-529-02606-5

## Παραπομπές σε πηγές


Κατηγορία:Οίκος των Ασκάνια
Αλβέρτος Β΄ της Σαξονίας

Ο **Αλβέρτος Β΄**, γερμ. Albrecht II (π. 1250 – 25 Αυγούστου 1298) από τον Οίκο των Ασκάνια ήταν δούκας της Σαξονίας (1260-1296) και μετά δούκας της Σαξονίας-Βίττενμπερκ (1296-1298).

## Βιογραφία
Ήταν ο τρίτος γιος του Αλβέρτου Α΄ δούκα της Σαξονίας και της Ελένης των Γουέλφων, κόρης του Όθων Α΄ δούκα του Μπράουνσβαϊγκ-Λύνεμπουργκ.

Το *Βίττενμπερκ* είναι η Άνγκρια και η Βεστφαλία. Το 1298 ο Αλβέρτος Β΄ απεβίωσε κοντά στο Άκεν σε ηλικία 48 ετών και τον διαδέχθηκε ο πρωτότοκος γιος του Ροδόλφος Β΄.

## Οικογένεια
Νυμφεύτηκε το 1282 την Αγνή των Αψβούργων, κόρη του Ροδόλφου Α΄ της Γερμανίας και είχε τέκνα:
* Ροδόλφος Α΄ π. 1284-1356, δούκας της Σαξονίας-Βίττενμπερκ.
* Όθων απεβ. 1349, νυμφεύτηκε τη Λουκία της Δαλματίας.
* Αλβέρτος Β΄ απεβ. 1342, πρίγκιπας-επίσκοπος του Πάσαου.
* Βεγκέσλαος απεβ. 1327, μέλος του Συλλόγου του καθεδρικού στο Χάλμπερστατ.
* Ελισάβετ απεβ. 1341, παντρεύτηκε τον Ομπίτσο Γ΄ των Έστε μαρκήσιο της Φερράρα.
* Άννα απεβ. 1327, παντρεύτηκε πρώτα τον Φρειδερίκο των Βέττιν τον *Χωλό* (γιο του Φρειδερίκου Α΄ μαργράβου του Μάισσεν) και μετά τον Ερρίκο Β΄ τον *Λέοντα*, κύριο του Μεκλεμβούργου.

## Πηγές
* Cordula Bornefeld, "Die Herzöge von Sachsen-Lauenburg", in: Die Fürsten des Landes: Herzöge und Grafen von Schleswig, Holstein und Lauenburg [De slevigske hertuger; German], Carsten Porskrog Rasmussen (ed.) on behalf of the Gesellschaft für Schleswig-Holsteinische Geschichte, Neumünster: Wachholtz, 2008, pp. 373-389, here p. 375. ISBN 978-3-529-02606-5
* Theresa Earenfight, Queenship in Medieval Europe, (Palgrave Macmillan, 2013), 173.

## Παραπομπές


Κατηγορία:Οίκος των Ασκάνια
Κατηγορία:Γερμανίδες δούκισσες
Πέτρος Απιανός

Ο **Πέτρος Απιανός** (, 16 Απριλίου 1495 - 21 Απριλίου 1552), επίσης γνωστός ως Πήτερ Άπιαν (), ήταν Γερμανός ανθρωπιστής, γνωστός για τα έργα του στα μαθηματικά, την αστρονομία και τη χαρτογραφία.

## Επιλεγμένα έργα
**Cosmographicus liber* (επίσης λέγεται *Cosmographia*), Landshut 1524.
**Ein newe und wolgegründete underweisung aller Kauffmanns Rechnung in dreyen Büchern, mit schönen Regeln und fragstücken begriffen*, Ingolstadt 1527. Ένα εγχειρίδιο εμπορικής αριθμητικής· που απεικονίζονται στη ζωγραφιά ''Οι Πρεσβευτές'' από τον Χανς Χόλμπαϊν τον νεότερο.
**Cosmographiae introductio, cum quibusdam Geometriae ac Astronomiae principiis ad eam rem necessariis*, Ingolstadt 1529.
**Ein kurtzer bericht der Observation unnd urtels des jüngst erschinnen Cometen...*, Ingolstadt 1532. Στις παρατηρήσεις του στους κομήτες.
**Quadrans Apiani astronomicus*, Ingolstadt 1532. Σε τεταρτοκύκλια.
**Horoscopion Apiani...*, Ingolstadt 1533. Σε ηλιακά ρολόγια.
**Instrument Buch...*, Ingolstadt 1533. Ένα επιστημονικό βιβλίο για τα αστρονομικά όργανα στα γερμανικά.
**Instrumentum primi mobilis*, Nuremberg 1534. Στην τριγωνομετρία, περιέχει πίνακες ημιτόνων.
**Astronomicum Caesareum*, Ingolstadt 1540.
## Δείτε επίσης
*Ο σεληνιακός κρατήρας *Απιανός* και ο αστεροειδής 19139 Άπιαν ονομάστηκαν προς τιμήν του.

Κατηγορία:Γερμανοί αστρονόμοι
Κατηγορία:Γερμανοί μαθηματικοί
Κατηγορία:Μαθηματικοί του 16ου αιώνα
Κατηγορία:Αστρονόμοι του 16ου αιώνα
Ροδόλφος Α΄ της Σαξονίας-Βίτενμπεργκ

Ο **Ροδόλφος Α΄**, γερμ. Rudolf I. (π. 1284 - 12 Μαρτίου 1356) από τον Οίκο των Ασκάνια ήταν δούκας της Σαξονίας-Βίτενμπεργκ (1298-1356) και εκλέκτορας της Σαξονίας (1356).

## Βιογραφία
Ήταν ο πρωτότοκος γιος του Αλβέρτου Β΄, δούκα της Σαξονίας και της Αγνής των Αψβούργων, κόρης του Ροδόλφου Α΄ της Γερμανίας.

Το 1356 απεβίωσε σε ηλικία 72 ετών και τάφηκε στο Φραγκισκανό ναό της Βυρτεμβέργης. Τον διαδέχθηκαν οι γιοί του, πρώτα ο Ροδόλφος Β΄ και μετά ο Βεγκέσλαος Α΄.

## Οικογένεια
Νυμφεύτηκε πρώτα το 1298 τη Γιούτα (Μπριγκίτα) των Ασκάνια, κόρη του Όθωνα Ε΄, μαργράβου του Βρανδεμβούργου-Ζάλτσβεντελ και είχε τέκνα:
* Αλβέρτος απεβ. 1329
* Ιωάννης απεβ. νέος
* Άννα απεβ. 1328/29, παντρεύτηκε τον Βερνάρδο της Πολωνίας
* Ροδόλφος Β΄ περ. 1307-1370, δούκας της Σαξονίας-Βίτενμπεργκ
* Ελισάβετ απεβ. 1353, παντρεύτηκε τον Βάλντεμαρ Α΄, πρίγκιπα του Άνχατ-Τσερμπστ
* Αγνή απεβ. 1338, παντρεύτηκε τον Βερνάρδο Γ΄, πρίγκιπα του Άνχαλτ-Μπέρνμπουργκ
* Όθων απεβ. 1350, νυμφεύτηκε την Ελισάβετ των Γουέλφων, κόρη του Γουλιέλμου Β΄, δούκα του Μπράουνσβαϊγκ-Λύνεμπουργκ. Γιος του ήταν ο:
** Αλβέρτος απεβ. 1385, δούκας του Λύνεμπουργκ
* Βεατρίκη απεβ. 1345, παντρεύτηκε τον Αλβέρτο Β΄, πρίγκιπα του Άνχαλτ-Τσερμπστ (αδελφό του Βάλντεμαρ Α΄)

Το 1328 απεβίωσε η Γιούτα και ο Ροδόλφος Α΄ έκανε το 1328 δεύτερο γάμο με την Κουνιγκούντε (Κουνιγούνδη) των Πιαστ, κόρη του Βλάντισλαφ Α΄ του *Βραχύ*, της Πολωνίας και είχε τέκνο:
* Μιέσκο περ. 1330-1350, νυμφεύτηκε την Ευδοξία

Το 1333 απεβίωσε η Κουνιγκούντε και το ίδιο έτος ο Ροδόλφος Α΄ έκανε τρίτο γάμο με την Αγνή, κόρη του Ούλριχ, κόμη του Λίντο-Ρουπίν και είχε τέκνα:
* Βεγκέσλαος Α΄ περ. 1337-1388, δούκας της Σαξονίας-Βίτενμπεργκ
* Ελένη απεβ. 1367, παντρεύτηκε τον Ιωάννη Α΄ του Χάρντεκ, βουργράβο του Μαγδεβούργου

## Πηγές
* Heinrich Kühne: Die Askanier, Drei Kastanien Verlag, Wittenberg, 1999, ISBN 3-933028-14-0
* Georg Hirschfeld: Geschichte der Sächsisch-Askanischen Kurfürsten, Julius Sittenfeld, Berlin, 1884
* Gottfried Wenz: Das Franziskanermönchskloster in Wittenberg, in: Fritz Bünger and Gottfried Wentz: Die Bistümer der Kirchenprovinz Magdeburg, vol. 3: Das Bistum Brandenburg, part 2, Walter de Gruyter & Co, Berlin, 1963, reprinted: 1941, p. 372 ff
* Lorenz Friedrich Beck: Herrschaft u. Territorium der Herzöge von Sachsen-Wittenberg (1212–1422), Verlag für Berlin-Brandenburg, Potsdam, 2000, ISBN 3-932981-63-4
* Beck, Lorenz Friedrich (2005), "Rudolf I.", Neue Deutsche Biographie (NDB) (in German), 22, Berlin: Duncker & Humblot, pp. 184–185

## Παραπομπές


Κατηγορία:Οίκος των Ασκάνια
Διοργανώσεις Ε.Π.Σ. Ηλείας 1969–70

Την περίοδο 1969-70 διεξήχθη το πρώτο πρωτάθλημα Ηλείας καθώς η Γενική Γραμματεία Αθλητισμού υπό του Κωνσταντίνου Ασλανίδη έκανε πραγματικότητα μια ανάγκη χρόνων την ανεξαρτητοποίηση των σωματείων της Ηλείας από την ποδοσφαιρική ένωση Πατρών με την δημιουργία της Ε.Π.Σ. Ηλείας. Το πρωτάθλημα ήταν η πρώτη επίσημη διοργάνωση καθώς είχε προηγηθεί το κύπελλο 21ης Απριλίου το οποίο αποτέλεσε την πρώτη διοργάνωση της ενώσεως.

Πρωταθλητής αναδείχθηκε ο '''Πανηλειακός''' ο οποίος προκρίθηκε στο Πρωτάθλημα πρωταθλητριών Ε.Π.Σ. για την άνοδο στην Β εθνική κατηγορία.

## Πρωτάθλημα

Η περίοδος 1969-70 ήταν η 1η σεζόν των πρωταθλημάτων της Ε.Π.Σ. Ηλείας.

Η δομή του πρωταθλήματος είναι η εξής:
* Α κατηγορία
* Β κατηγορία
* Γ κατηγορία (2 όμιλοι)

### Α κατηγορία
Στην Α κατηγορία μετείχαν 6 ομάδες, πέντε από Ηλεία και μια από Ζάκυνθο.

ο Αίας Γαστούνης αποχώρησε μετά την τρίτη αγωνιστική, ενώ είχε και ένα μηδενισμό.

### Β κατηγορία
Στην Β κατηγορία μετείχαν 6 ομάδες, πρωταθλητής αναδείχθηκε ο Ηλειακός Λεχαινών.

### Γ κατηγορία
Στην Γ κατηγορία μετείχαν 19 ομάδες χωρισμένες σε δύο ομίλους. Την άνοδο κέρδισαν οι : Αλφειονίδα Αλφειούσας-Ατρόμητος Πύργου-Ηρακλής Πύργου-Άφοβος Βροχίτσας-Θύελλα Πύργου-Θύελλα Καρδαμά-Ολυμπιακός Σαβαλίων-Δάφνη Ανδραβίδας

#### 1ος όμιλος

#### 2ος όμιλος

## Κύπελλο Ηλείας
**Τελικός**

21 Ιανουαρίου 1970 **[[Α.Ο. Αστέρας Αμαλιάδας - Πανόπουλο|Αστέρας Αμαλιάδας]]** - '''Πανηλειακός''' 0-2 άνευ αγώνα - διεκόπη στο 51', ενώ ο Πανηλειακός προηγείτο στο σκορ με 0-1

## Εξωτερικοί σύνδεσμοι
*https://web.archive.org/web/20180303230706/http://www.patrisnews.com/patris-sports/

Κατηγορία:Ε.Π.Σ. Ηλείας
Κατηγορία:Εγχώρια ποδοσφαιρικά πρωταθλήματα 1969-1970
Κατηγορία:Εγχώρια ποδοσφαιρικά κύπελλα 1969-1970
Διοργανώσεις Ε.Π.Σ. Ηλείας 1970–71

Για την περίοδο 1970-71, η Ένωση Ποδοσφαιρικών Σωματείων Ηλείας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Ηλείας.

Πρωταθλητής αναδείχθηκε ο '''Πανηλειακός''' ο οποίος προκρίθηκε στο Πρωτάθλημα πρωταθλητριών Ε.Π.Σ. για την άνοδο στην Β εθνική κατηγορία.

## Πρωτάθλημα

Η περίοδος 1970-71 ήταν η 2η σεζόν των πρωταθλημάτων της Ε.Π.Σ. Ηλείας.

Η δομή του πρωταθλήματος είναι η εξής:
* Α κατηγορία
* Β κατηγορία
* Γ κατηγορία (2 όμιλοι)

### Α κατηγορία
Στην Α κατηγορία μετείχαν 6 ομάδες, πέντε από την Ηλεία και μία από Ζάκυνθο.

### Β κατηγορία
Στην Β κατηγορία μετείχαν 12 ομάδες. Πρωταθλήτρια αναδείχθηκε η Δάφνη Ανδραβίδας ενώ την άνοδο κέρδισαν και οι Π.Α.Ο Βάρδας και Πέλοπας Πύργου.

### Γ κατηγορία
Στην Γ κατηγορία μετείχαν 19 ομάδες χωρισμένες σε δύο ομίλους. Ολυμπιακός Ζαχάρως και Αίας Γαστούνης αναδείχθηκαν πρωταθλητές σε 1ο και 2ο όμιλο αντίστοιχα.

#### 1ος όμιλος

#### 2ος όμιλος

## Κύπελλο Ηλείας
**Τελικός**

06 Ιανουαρίου 1971 **[[Α.Ο. Αστέρας Αμαλιάδας - Πανόπουλο|Αστέρας Αμαλιάδας]]** - **[[Πανηλειακός Αθλητικός Όμιλος Πύργου|Πανηλειακός]]** 1-2 - εθνικό στάδιο Αμαλιάδας -

## Εξωτερικοί σύνδεσμοι
*https://web.archive.org/web/20180303230706/http://www.patrisnews.com/patris-sports/

Κατηγορία:Ε.Π.Σ. Ηλείας
Κατηγορία:Εγχώρια ποδοσφαιρικά πρωταθλήματα 1970-1971
Κατηγορία:Εγχώρια ποδοσφαιρικά κύπελλα 1970-1971
Διοργανώσεις Ε.Σ.Κ. Ανατολικής Στερεάς και Εύβοιας 1989–90

Για την **περίοδο 1989–90**, η Ένωση Σωματείων Καλαθόσφαιρας Ανατολικής Στερεάς και Εύβοιας (Ε.Σ.Κ.Α.Σ.Ε.) είναι η διοργανώτρια αρχή, υπεύθυνη για τη διεξαγωγή των καθιερωμένων διοργανώσεων καλαθοσφαίρισης στην Περιφέρεια Στερεάς Ελλάδας.

Η πρωταθλήτρια ομάδα της Α΄ Κατηγορίας ανδρών λαμβάνει μέρος στο Πανελλήνιο Ειδικό Πρωτάθλημα Ανόδου για την Γ΄ Εθνική και η πρωταθλήτρια ομάδα της Κατηγορίας γυναικών στο Πανελλήνιο Ειδικό Πρωτάθλημα Ανόδου για την Β΄ Εθνική.
## Οργάνωση και πρωταθλητές

Η δομή του πρωταθλήματος και οι πρωταθλητές της Ε.Σ.Κ. Ανατολικής Στερεάς και Εύβοιας είναι η εξής:

* Α΄ Κατηγορία Ανδρών (9 ομάδες): Α.Κ.Ο. Λιβαδειάς
* Β΄ Κατηγορία Ανδρών (18 ομάδες): Α.Ο.Φ. Λήλας Βασιλικού
** Α΄ Όμιλος (5 ομάδες)
** Β΄ Όμιλος (6 ομάδες)
** Γ΄ Όμιλος (7 ομάδες)
* Κατηγορία Εφήβων (16 ομάδες): Α.Κ.Ο. Λιβαδειάς
** Α΄ Όμιλος (7 ομάδες)
** Β΄ Όμιλος (9 ομάδες)
* Κατηγορία Παίδων (18 ομάδες): Α.Γ.Ε. Χαλκίδα
** Α΄ Όμιλος (9 ομάδες)
** Β΄ Όμιλος (9 ομάδες)

* Κατηγορία Γυναικών (7 ομάδες): Α.Σ. Άρης Θήβας
* Κατηγορία Νεανίδων (4 ομάδες): Α.Γ.Ε. Χαλκίδα
* Κατηγορία Κορασίδων (2 ομάδες): Α.Ο.Β.Ε. Ολυμπιάδα 96

## Α΄ Κατηγορία Ανδρών

Στην Α΄ Κατηγορία μετείχαν 9 ομάδες. Ο Α.Κ.Ο. Λιβαδειάς κατέκτησε το πρωτάθλημα.

### Βαθμολογία

## Κατηγορία Γυναικών

Στην Κατηγορία γυναικών μετείχαν 7 ομάδες. Ο Α.Σ. Άρης Θήβας κατέκτησε το πρωτάθλημα.

### Βαθμολογία

## Εξωτερικοί σύνδεσμοι
*Θηβαϊκός Τύπος (20-7-1990 έως 15-10-1993), Αρ. φύλλου 1 - 20 Ιουλίου 1990, σελ 4 , στην Ψηφιακή Βιβλιοθήκη της Δημόσιας Κεντρικής Βιβλιοθήκης Λεβαδείας 

1989 1990
Ανατολικη Στερεα Ευβοια
Ανατολικη Στερεα Ευβοια
Διοικητικές διαιρέσεις της Οθωμανικής Αυτοκρατορίας

Οι **διοικητικές διαιρέσεις της Οθωμανικής Αυτοκρατορίας** ήταν διοικητικές διαιρέσεις της κρατικής οργάνωσης της Οθωμανικής Αυτοκρατορίας. Εκτός αυτού του συστήματος υπήρχαν διάφοροι τύποι υποτελών κρατών. Η Οθωμανική Αυτοκρατορία κατανεμήθηκε αρχικά σε επαρχίες, υπό την έννοια σταθερών εδαφικών μονάδων με κυβερνήτες που ορίζονταν από τον σουλτάνο στα τέλη του 14ου αιώνα. Ο μπεηλέρμπεης ή κυβερνήτης κάθε επαρχίας διορίζονταν από την κεντρική κυβέρνηση. Το σαντζάκι κυβερνούνταν από τον σαντζάκμπεη, που επιλέγονταν εκ των υψηλόβαθμων στρατιωτικών από την κεντρική κυβέρνηση. Ο μπεηλέρμπεης ήταν επικεφαλής των σαντζακμπέηδων μιας ορισμένης περιοχής. Ο καζάς ήταν μια υποδιαίρεση του σαντζακίου και αναφερόταν στη βασική διοικητική περιοχή, που κυβερνόνταν από έναν καδή.

Θεωρείται εξαιρετικά δύσκολο να προσδιοριστεί ο αριθμός και τα ακριβή σύνορα των οθωμανικών επαρχιών και τομέων, καθώς τα σύνορά τους άλλαζαν διαρκώς. Με βάση τα γεωστρατηγικά συμφέροντα των Οθωμανών και την ισχυροποίηση των ντερεμπέηδων, έως την περίοδο του Τανζιμάτ, τα σύνορα των διοικητικών μονάδων μεταβάλλονταν. Όλες οι υποδιαιρέσεις ήταν σε μεγάλο βαθμό άνισες όσον αφορά την περιοχή και τον πληθυσμό και η παρουσία πολυάριθμων νομαδικών φυλών συνέβαλε στην ακραία μεταβλητότητα των πληθυσμών.

## Παραπομπές
Βεγκέσλαος Α΄ της Σαξονίας-Βίτενμπεργκ

Ο **Βεγκέσλαος**, γερμ. Wenzel I. (π. 1337 - 15 Μαΐου 1388) από τον Οίκο των Ασκάνια ήταν εκλέκτορας της Σαξονίας (1370-1388) και πρίγκιπας του Λύνεμπουργκ (1370-1388).

## Βιογραφία
Ήταν ο έβδομος γιος του Ροδόλφου Α΄, δούκα της Σαξονίας-Βίτενμπεργκ & εκλέκτορα της Σαξονίας και της Αγνής, κόρης του Ούλριχ, κόμη του Λίντο-Ρουπίν.

Το 1388 απεβίωσε στο Τσέλε σε ηλικία 51 ετών και τον διαδέχθηκε ο πρωτότοκος γιος του Ροδόλφος Γ΄ ως εκλέκτορας της Σαξονίας.

## Οικογένεια
Νυμφεύτηκε το 1376 την Καικιλία της Καρράρα, κόρη του Φραγκίσκου Α΄, κυρίου της Πάδουας και είχε τέκνα:
* Ροδόλφος Γ΄ περ. 1378-1419, δούκας της Σαξονίας-Βίτενμπεργκ
* Βεγκέσλαος απεβ. 1402
* Άννα απεβ. 1426, παντρεύτηκε τον Φρειδερίκο Α΄ των Γουέλφων, δούκα του Μπράουνσβαϊγκ-Βολφενμπύτελ
* Αλβέρτος Γ΄ περ. 1375/80-1422, δούκας της Σαξονίας-Βίτενμπεργκ
* Μαργαρίτα, παντρεύτηκε τον Βερνάρδο Α΄ των Γουέλφων, δούκα του Μπράουνσβαϊγκ-Λύνεμπουργκ

## Πηγές
* Lorenz Friedrich Beck: Herrschaft and Territorium des Herzöge of Saxe-Wittenberg (1212–1422). Potsdam, 2000. ISBN 3-932981-63-4
* Heinrich Kühne: Die Askanier. Drei Kastanien Verlag, 1999. ISBN 3-933028-14-0
* Georg Hirschfeld: Geschichte der Sächsisch-Askanischen Prince-Electoren. Julius Sittenfeld, Berlin 1884.
* W. of Sommerfeld (1896), "Wenceslas", Allgemeine Deutsche Biographie (ADB) (in German), 41, Leipzig: Duncker & Humblot, pp. 735–736

## Παραπομπές


Κατηγορία:Οίκος των Ασκάνια
Ροδόλφος Γ΄ της Σαξονίας-Βίτενμπεργκ

Ο **Ροδόλφος Γ΄**, γερμ. Rudolf III. (π. 1378 - 11 Ιουνίου 1419) από τον Οίκο των Ασκάνια ήταν δούκας της Σαξονίας-Βίτενμπεργκ και εκλέκτορας της Σαξονίας (1388-1419).

## Βιογραφία
Ήταν ο πρωτότοκος γιος του Βεγκέσλαου Α΄, δούκα της Σαξονίας-Βίτενμπεργκ και της Καικιλίας της Καρράρα, κόρης του Φραγκίσκου Α΄, κυρίου της Πάδουας.

Το 1419 απεβίωσε στη Βοημία σε ηλικία 41 ετών. Δεν είχε επιζώντες άρρενες απογόνους και τον διαδέχθηκε ο νεότερος αδελφός του Αλβέρτος Γ΄.

## Οικογένεια
Νυμφεύτηκε το 1387/89 την Άννα των Βέττιν, κόρη του Βαλτάσαρ, λαντγράβου της Θουριγγίας και είχε τέκνα:
* Σχολαστική 1393-1463, παντρεύτηκε τον Ιωάννη Α΄ των Πιαστ-Σιλεσίας-Γκλόγκουφ, δούκα του Ζάγκαν-Γκλόγκουφ
* Ροδόλφος απεβ. 1406
* Βεγκέσλαος/Βένκσλας απεβ. 1407
* Ζίγκμουντ απεβ. 1407
* Βαρβάρα 1405-1465, παντρεύτηκε τον Ιωάννη των Χοεντσόλερν, μαργράβο του Βρανδεμβούργου-Κούλμπαχ.

## Πηγές
* Otto von Heinemann (1889), "Rudolf III. (Herzog und Kurfürst von Sachsen)", Allgemeine Deutsche Biographie (ADB) (γερμ.), 29, Leipzig: Duncker & Humblot, pp. 555–556
* Lorenz Friedrich Beck (2005), "Rudolf III.", Neue Deutsche Biographie (NDB) (γερμ.), 22, Berlin: Duncker & Humblot, pp. 186–186

## Παραπομπές


Κατηγορία:Οίκος των Ασκάνια
Κατηγορία:Γερμανίδες δούκισσες
Δήμητρα Ζαπονίδου

Η **Δήμητρα Ζαπονίδου** (1934 - 23 Ιανουαρίου 2024) ήταν διεθνής πρωταθλήτρια της καλαθοσφαίρισης. Διέπρεψε ως αθλήτρια του Πανιώνιου Γυμναστικού Συλλόγου Σμύρνης με τον οποίο κατέκτησε το 1951 το γυναικείο Πρωτάθλημα Αθηνών-Πειραιώς ως πρώτη και αήττητη ομάδα της κατηγορίας. Αργότερα αγωνίστηκε και στην Α.Ε. Αμπελοκήπων Αθηνών. Από τις καλύτερες καλαθοσφαιρίστριες και σκόρερ που είχε, την δεκαετία του 50 συμμετέχοντας, έλλειψη πανελλήνιου πρωταθλήματος, στο πρωτάθλημα Αθηνών-Πειραιώς. 

Με την Εθνική Ελλάδος αγωνίστηκε στον πρώτο επίσημο αγώνα στην ιστορία της στις 15 Απριλίου 1958, στην νίκη επί του Λιβάνου με 68-32 όπου σημείωσε 14 πόντους. Συμμετείχε στη βασική πεντάδα την επόμενη ημέρα στο αγώνα Μεικτή Αθηνών - Μεικτή Βηρυτού, που στην ουσία ήταν οι ίδιες ομάδες με τον αγώνα των Εθνικών ομάδων όπου σημείωσε πάλι 16 πόντους.

Απεβίωσε στις 23 Ιανουαρίου 2024, σε ηλικία 90 ετών.

## Παραπομπές


## Εξωτερικοί σύνδεσμοι
* ««Στο γήπεδο με φώναζαν Μήτσο»: Η αρχηγός της πρώτης Εθνικής Ομάδας Μπάσκετ Γυναικών, Δήμητρα Ζαπονίδου», συνέντευξη στον ιστότοπο της εφημερίδας Lifo,  18 Νοεμβρίου 2019.

Κατηγορία:Ελληνίδες αθλήτριες της καλαθοσφαίρισης
Κατηγορία:Καλαθοσφαιρίστριες Εθνικής Ελλάδας
Κατηγορία:Καλαθοσφαιρίστριες Αμπελοκήπων
Αλβέρτος Γ΄ της Σαξονίας-Βίτενμπεργκ

Ο **Αλβέρτος Γ΄**, γερμ. Albrecht III. (περ. 1375/80 - πριν τις 12 Νοεμβρίου 1422) από τον Οίκο των Ασκάνια ήταν δούκας της Σαξονίας-Βίτενμπεργκ και εκλέκτορας της Σαξονίας (1419-1422).

## Βιογραφία
Ήταν ο τρίτος γιος του Βεγκέσλαου Α΄, δούκα της Σαξονίας-Βίτενμπεργκ και της Καικιλίας της Καρράρα, κόρης του Φραγκίσκου Α΄, κυρίου της Πάδουα.

Το 1422 απεβίωσε στο Βίτενμπεργκ σε ηλικία 39 ετών. Ήταν ο τελευταίος άρρην του κλάδου του και ο Σιγισμούνδος της Γερμανίας παραχώρησε το δουκάτο της Σαξονίας στον Φρειδερίκο Δ΄ των Βέττιν, μαργράβο του Μάισσεν, που ονομάστηκε Φρειδερίκος Α΄ της Σαξονίας.

## Οικογένεια
Νυμφεύτηκε το 1420 την Ευφημία των Πιάστ, κόρη του Κορράδου Γ΄ του *γηραιού*, δούκα του Ελτς (Πολωνικά: Ολεσνίτσα)· δεν απέκτησαν απογόνους.

## Πηγές
* Lorenz Friedrich Beck: Herrschaft and Territorium des Herzöge of Saxe-Wittenberg (1212–1422). Potsdam, 2000. ISBN 3-932981-63-4
* Heinrich Kühne: Die Askanier. Drei Kastanien Verlag, 1999. ISBN 3-933028-14-0
* Georg Hirschfeld: Geschichte der Sächsisch-Askanischen Prince-Electoren. Julius Sittenfeld, Berlin 1884.

## Παραπομπές


Κατηγορία:Οίκος των Ασκάνια
Ροδόλφος Β΄ της Σαξονίας-Βίτενμπεργκ

Ο **Ροδόλφος Β΄**, γερμ. Rudolf II. (περ. 1307 - 6 Δεκεμβρίου 1370) από τον Οίκο των Ασκάνια ήταν δούκας της Σαξονίας-Βίτενμπεργκ και εκλέκτορας της Σαξονίας (1356-1370).

## Βιογραφία
Ήταν ο τρίτος γιος του Ροδόλφου Α΄, δούκα της Σαξονίας-Βίτενμπεργκ και της Γιούττα/Μπριγκίττα των Ασκάνια, κόρη του Όθωνα Ε΄, μαργράβου του Βρανδεμβούργου-Ζάλτσβεντελ.

Το 1370 απεβίωσε στο Βίτενμπεργκ και τάφηκε στον ναό του κάστρου του Βίτενμπεργκ. Δεν είχε άρρενες απογόνους και τον διαδέχθηκε ο νεότερος αδελφός του Βεγκέσλαος Α΄.

## Οικογένεια
Νυμφεύτηκε το 1336 την Ελισάβετ, κόρη του Όθωνα Α΄, λαντγράβου της Έσσης και είχε τέκνο:
* Ελισάβετ απεβ. 1353. Τάφηκε στη Φραγκισκανή μονή του Βίτενμπεργκ

## Πηγές
* Heinrich Kühne: Die Askanier. Aus der Geschichte der sächsisch-askanischen Herzöge und Kurfürsten von Sachsen-Wittenberg, Drei-Kastanien-Verlag, Wittenberg, 1999, ISBN 3-933028-14-0
* Helga Wäß: Form und Wahrnehmung mitteldeutscher Gedächtnisskulptur im 14. Jahrhundert. Ein Beitrag zu mittelalterlichen Grabmonumenten, Epitaphen und Kuriosa in Sachsen, Sachsen-Anhalt, Thüringen, Nord-Hessen, Ost-Westfalen und Südniedersachsen, Edition Tenea, Berlin, 2006, ISBN 3-86504-159-0 (two volumes; also thesis, University of Göttingen, 2001)
* Katalog ausgewählter Objekte vom Hohen Mittelalter bis zum Anfang des 15. Jahrhunderts (zur Deckplatte der Doppeltumba Rudolfs II. und seiner Gemahlin Elisabeth, p. 603 - 607.
* Otto von Heinemann (1889), "Rudolf II.", Allgemeine Deutsche Biographie (ADB) (γερμ.), 29, Leipzig: Duncker & Humblot, p. 555

## Παραπομπές


Κατηγορία:Οίκος των Ασκάνια
Αλβέρτος του Λύνεμπουργκ

Ο **Αλβέρτος**, γερμ. Albrecht (απεβ. 28 Μαρτίου 1350) από τον Οίκο των Ασκάνια ήταν πρίγκιπας ("δούκας") του Λύνεμπουργκ (1370-1385).

## Βιογραφία
Ήταν γιος του Όθωνα (γιου του Ροδόλφου Α΄, δούκα της Σαξονίας-Βίτενμπεργκ) και της Ελισάβετ των Γουέλφων, κόρης του Γουλιέλμου Β΄, δούκα του Μπράουνσβαϊγκ-Λύνεμπουργκ.

Το 1385 απεβίωσε στο Βίτενμπεργκ σε ηλικία 35 ετών. Δεν είχε άρρενες απογόνους και τον διαδέχθηκε ο θείος του Βεγκέσλαος Α΄.

## Οικογένεια
Νυμφεύτηκε το 1373 την Αικατερίνη, κόρη του Βερνάρδου Γ΄, πρίγκιπα του Άνχαλτ-Μπέρνμπουργκ και είχε τέκνο:
* Ελένη γενν. 1385.

## Πηγές
* Lorenz Friedrich Beck: Herrschaft und Territorium der Herzöge von Sachsen-Wittenberg (1212-1422). Potsdam 2000. ISBN 3-932981-63-4
* Heinrich Kühne: Die Ascanier. Drei Kastanien Verlag 1999, ISBN 3-933028-14-0
* Georg Hirschfeld: Geschichte der Sächsisch-Askanischen Kurfürsten. Julius Sittenfeld, Berlin 1884
* Otto von Heinemann (1875), "Albrecht, Herzog von Sachsen", Allgemeine Deutsche Biographie (ADB) (γερμ.), 1, Leipzig: Duncker & Humblot, p. 204

## Παραπομπές


Κατηγορία:Οίκος των Ασκάνια
Κωνσταντίνος Στρατής

Ο **Κωνσταντίνος Στρατής** είναι Έλληνας πολιτικός και αρχαιολόγος. Έχει διατελέσει υφυπουργός Πολιτισμού και Αθλητισμού.

## Βιογραφία
Έχει σπουδάσει αρχαιολογία στο Εθνικό και Καποδιστριακό Πανεπιστήμιο Αθηνών και έχει κάνει μεταπτυχιακές σπουδές στο Εθνικό Μετσόβιο Πολυτεχνείο.

Ήταν διευθυντής του γραφείου του πρώην υπουργού Αριστείδη Μπαλτά. Επίσης, ήταν μέλος του Διοικητικού Συμβουλίου του Ταμείου Αρχαιολογικών Πόρων.

Στις 28 Φεβρουαρίου του 2018 ορίστηκε υφυπουργός Πολιτισμού και Αθλητισμού στην κυβέρνηση του Αλέξη Τσίπρα, αρμόδιος για τα οικονομικά του υπουργείου, αξίωμα που διατήρησε έως τις 9 Ιουλίου 2019. Στις εκλογές του 2019 ήταν υποψήφιος βουλευτής με τον ΣΥΡΙΖΑ στην περιφέρεια Β2' Δυτικού Τομέα Αθηνών, ωστόσο δεν εξελέγη.

## Παραπομπές


Κατηγορία:Έλληνες αρχαιολόγοι
Κατηγορία:Έλληνες υφυπουργοί Πολιτισμού και Αθλητισμού
Κατηγορία:Έλληνες πολιτευτές